标题：826年
中国纪年
826年，唐敬宗睿武昭愍孝皇帝宝历二年
历史大事
裴度奏修斜谷路及沿途馆驿
宝历二年（八二六）正月十三日，兴元（今陕西汉中）节度使裴度奏，当道修筑斜谷（今陕西眉县西南）路栈及沿途馆驿完工。
王播奏修扬州运河
宝历二年（八二六）正月廿八日，盐铁使王播上奏称扬州城内旧运河水浅，舟船滞留误期。今请从阊门外古七里港开河，向东延伸，取道禅智寺桥，东通旧官河，总计长十九里。凡功役所费，由盐铁使自行解决。敬宗准奏。
裴度复相
宝历元年（八二五），群臣上言多称裴度贤良，不应弃于藩镇而不用。敬宗屡遣使至兴元（今陕西汉中）劳问裴度，并密告还朝日期。度因奏请入朝，宰相李逢吉等人大为恐惧。二年正月廿四日，裴度自兴元入朝，李逢吉等人百般诋毁，敬宗不听。二月九日，裴度拜为司空、同平章事。度入中书省，左右忽告中书门下印丢失，闻者皆惊慌失色，度饮酒自如。不久，有人报告巳于某处找回大印，度亦不应。问其故，度认为，此必下吏盗印以印书券，如急于搜索，盗印人必畏罪焚毁；反之则必放还故处。众人皆叹服其识量。
幽州军乱
宝历二年（八二六）五月十三日，幽州军乱，杀节度使朱克融及其子延龄，将士立其次子延嗣主持军务。
敬宗李湛被害
宝历二年（八二六）十二月八日，敬宗李湛夜猎回宫，与宦官刘克明，田务澄、许文端及击球将苏佐明等二十八人饮酒，酒酣，入室更衣，殿内灯忽灭，敬宗被苏佐明等人所杀。李湛，穆宗长子，元和四年（八0九）六月生。长庆元年（八二一）三月封景王。二年十二月立为皇太子，四年正月继位，不满十六岁。敬宗年幼即位，专事游宴，不理朝政。长庆四年（八二四）四月，宫内染工张韶作乱，敬宗仓皇逃出宫外。善击球，喜手搏，好深夜捉狐狸。因召募力士，昼夜游乐，加之性情躁急，动辄杖责左右力士、宦官，终以此被杀。卒年十八岁。
文宗即位
宝历二年（八二六）十二月八日，击球将苏佐明等杀死敬宗，宦官刘克明等矫称敬宗旨意，命翰林学士路隋起草遗制，以绛王李悟（宪宗子）继承帝位。克明等欲乘机撤换当政宦官，于是，枢密使王守澄，杨承和，神策中尉魏从简、梁守谦定策，征发左右神策兵，飞龙兵迎江王李涵（穆宗第三子，敬宗弟）入宫继位，尽杀刘克明等，绛王亦为乱军所害。时事起苍猝，王守澄以翰林学士韦处厚博通古今，凡事皆与其商议，十二日，李涵即位，更名昂，是为文宗。
道士孙准入翰林待诏
宝历二年（八二六）三月一日，敬宗命兴唐观道士孙准入翰林院待诏。
殷侑擅置戒坛被罚
宝历二年（八二六）三月四日，江西观察使殷侑请于洪州（今南昌）宝历寺置僧尼戒坛，朝廷以殷侑有意违犯诏令，擅置戒坛，罚三个月俸禄。
敕罢修东都
敬宗自即位即欲巡行东都，宰相及朝臣屡为谏止，皆不听，决意必行，已令度支员外郎卢贞前往，修东都宫阙及沿途行宫。裴度上言，认为国家本设东西两都以为巡行，然自安史之乱以来，此事遂废。现宫阙、营垒、百司官廨皆已荒芜，如欲巡行，当待修葺，然后可往。敬宗以为，百官上言，皆以为不当巡行，如度所言，不往亦可。时幽州节度使朱克融、成德（今河北正定）节度使王庭凑奏请以兵马丁匠助修东都。敬宗恐其兵马威胁朝廷，宝历二年（八二六）三月廿日，敕以修东都烦扰，遂罢，召卢贞还京。
李全略死，子同捷自为留后
李全略，本名王日简，初为成德（今河北正定）节度使王武俊小将。元和十五年（八二0），节度使王承宗卒，军情骚动不安，日简拔军归顺朝廷，授代州刺史。长庆元年（八二一），成德军乱，王庭凑杀节度使田弘正，穆宗以日简原为成德将，召问计谋。日简因言平定军乱方略，愿出兵效力，授德州刺史。长庆二年，拜横海节度使，请姓李，名全略。奏请以子同捷为沧州刺史，掌中军兵马。棣州（今山东惠民东南）刺史王稷家富于财，得士心，全略以计杀之。以家财结士卒之心，阴谋传位世袭。宝历二年（八二六）三月廿日，李全略卒于任。其子李同捷时为副大使，擅为留后，以重金贿赂邻近各道，请求上奏，朝廷，以己袭父职为节度使。
敬宗观沙门文溆俗讲
宝历二年（八二六）七月十四日，敬宗巡行兴福寺，观沙门文溆俗讲。文溆（一作文叙、文淑），蜀郡（今四川崇庆）人。宪宗元和（八0六—八二0）时入京，居开善寺，为内供奉大德。擅长讲说佛经，每开讲，闾巷一空，听者填塞寺舍，信施山积。教坊效其声调，乐工作歌曲，名《文溆子》。后以罪驱还蜀中。
道士赵归真等出入宫禁
道士赵归真对敬宗言神仙之术，僧人惟贞、齐贤、正简等言祈祷求福，敬宗皆信之。使之出入宫禁。有山人杜景先自称有道术，宝历二年（八二六）七月敬宗命景先往江南求访仙人。润州人周息元自称长寿数百岁，八月至京师，敬宗命其入居禁中之山亭。
李载义杀朱延嗣自立
幽州留后朱延嗣治军残虐，宝历二年（八二六）八月，都知兵马使李再义与其弟牙内兵马使李载宁因众不满，起兵诛延嗣，并屠其家属三百余人，再义权知留后。九月，再义以延嗣之罪奏报朝廷。十月五日，以再义检校户部尚书，充幽州节度使，赐名载义。
李光颜卒
李光颜，稽胡阿跌族人，幼与其兄师从名将舍利葛旃，长于骑射。及长，为河东偏将，讨李怀光，杨惠琳及西川刘辟叛乱，冲锋陷阵，屡立战功，授代州、洺州（今河北永年东南）刺史、兼御史大夫。元和九年（八一四），迁忠武（今河南许昌）节度使，率军征时淮西吴元济，大破敌兵，勇冠诸军，加检校司空。十三年，授义成（今河南滑县）节度使，讨伐淄青李师道，再度立功。十四年，移邠宁（今陕西彬县）节度使，修筑盐州城（今陕西定边），防遏吐蕃。长庆元年（八二一），迁凤翔节度使、忠武节度使。二年，朝廷讨伐成德王庭凑，命光颜兼深州行营诸军节度使。因朝廷制置不当，久无战功，光颜以疾辞职。敬宗即位，拜司徒，移镇河东。卒年六十六岁。
道士赵归真等配流岭南
宝历二年（八二六）十二月，文宗即位，道士赵归真、僧惟真等，以及敬宗朝佞幸之人，皆配流岭南（今广东、广西）。击球将于登等六人令本军处置。
白行简卒
白行简，字知退，祖籍太原，后迁居下邽（今陕西渭南东北），白居易之弟。贞元（七八五—八0四）末进士，授秘书省校书郎。元和（八0六—八二0）中，辟为西川掌书记。十年，随白居易同往江州闲居。十五年，居易入朝，行简授左拾遗，迁司门员外郎、主客郎中。因病卒。作有传奇《李娃传》（一名《汧国夫人传》）、《三梦记》等。有文集二十卷，已佚。
史料记载
穆宗睿圣文惠孝皇帝下宝历二年（丙年，公元八二六年） 
春，正月，壬辰，裴度自兴元入朝，李逢吉之党百计毁之。先是民间谣云：“绯衣小儿坦其腹，天上有口被驱逐。”又，长安城中有横亘六冈，如乾象，度宅偶居第五冈。张权舆上言：“度名应图谶，宅占冈原，不召而来，其旨可见。”上虽年少，悉察其诬谤，待度益厚。 
度初至京师，朝士填门，度留客饮。京兆尹刘栖楚附度耳语，侍御史崔咸举觞罚度曰：“丞相不应许所由官呫嗫耳语。”度笑而饮之。栖楚不自安，趋出。二月，丁未，以度为司空、同平章事。度在中书，左右忽白失印。闻者失色，度饮酒自如。顷之，左右白复于故处得印，度不应。或问其故，度曰：“此必吏人盗之以印书券耳，急之则投诸水火，缓之则复还故处。”人服其识量。 
上自即位以来，欲幸东都，宰相及朝臣谏者甚众。上皆不听，决意必行，已令度支员外郎卢贞按视，修东都宫阙及道中行宫。裴度从容言于上曰：“国家本设两都以备巡幸，自多难以来，兹事遂废。今宫阙、营垒、百司廨舍率已荒阤，陛下倘欲行幸，宜命有司岁月间徐加完葺，然后可往。”上曰：“从来言事者皆云不当往，如卿所言，不往亦可。”会朱克融、王庭氵奏皆请以兵匠助修东都。三月丁亥，敕以修东都烦扰，罢之，召卢贞还。先是，朝廷遣中使赐朱克融时服，克融以为疏恶，执留敕使。又奏“当道今岁将士春衣不足，乞度支给三十万端匹”，又奏“欲将兵马及丁匠五千助修宫阙”。上患之，以问宰相，欲遣重臣宣慰，仍索敕使。裴度对曰：“克融无礼已甚，殆将毙矣！譬如猛兽，自于山林中咆哮跳踉，久当自困，必不敢辄离巢穴。愿陛下勿遣宣慰，亦勿索敕使，旬日之后，徐赐诏书云：‘闻中官至彼，稍失去就，俟还，朕自有处分。时服，有司制造不谨，朕甚欲知之，已令区处。其将士春衣，从来非朝廷征发，皆本道自备。朕不爱数十万匹物，但素无此例，不可独与范阳。’所称助修宫阙，皆是虚语，若欲直挫其奸，宜云‘丁匠宜速遣来，已令所在排比供拟。’彼得此诏，必苍黄失图。若且示含容，则云‘修宫阙事在有司，不假丁匠远来。’如是而已，不足劳圣虑也。”上悦，从之。 
立才人郭氏为贵妃。妃，晋王普之母也。 
横海节度使李全略薨。其子副大使同捷擅领留后，重赂邻道，以求承继。 
夏，四月，戊申，以昭义留后刘从谏为节度使。 
五月，幽州军乱，杀朱克融及其子延龄，军中立其少子延嗣主军务。 
六月，甲子，上御三殿，令左右军、教坊、内园为击球、手搏、杂戏。戏酣，有断臂、碎首者，夜漏数刻乃罢。 
己卯，上幸兴福寺，观沙门文溆俗讲。 
癸未，衡王绚薨。 
壬辰，宣索左藏见在银十万两、金七千两，悉贮内藏，以便赐与。 
道士赵归真说上以神仙，僧惟贞、齐贤、正简说上以祷祠求福，皆出入宫禁，上信用其言。山人杜景先请遍历江、岭，求访异人。有润州人周息元，自言寿数百岁，上遣中使迎之。八月，乙巳，息元至京师，上馆之禁中山亭。 
朱延嗣既得幽州，虐用其人。都知兵马使李载义与弟牙内兵马使载宁共杀延嗣，并屠其家三百馀人。载义权知留后，九月，数延嗣之罪以闻。载义，承乾之后也。 
庚申，魏博节度使史宪诚妄奏李同捷为军士所逐，走归本道，请束身归朝。寻奏同捷复归沧州。 
壬申，以中书侍郎、同平章事李程同平章事、充河东节度使。 
冬，十月，己亥，以李载义为卢龙节度使。 
十一月，甲申，以门下侍郎、同平章事李逢吉同平章事、充山南东道节度使。 
上游戏无度，狎暱群小，善击球，好手抟，禁军及诸道争献力士，又以钱万缗付内园令召募力士，昼夜不离侧。又好深夜自捕狐狸。性复褊急，力士或恃恩不逊，辄配流、籍没。宦官小过，动遭捶挞，皆怨且惧。十二月，辛丑，上夜猎还宫，与宦官刘克明、田务澄、许文端及击球军将苏佐明、王嘉宪、石从宽、阎惟直等二十八人饮酒。上酒酣，入室更衣，殿上烛忽灭，苏佐明等弑上于室内。刘克明等矫称上旨，命翰林学士路隋草遗制，以绛王悟权句当军国事。壬寅，宣遗制，绛王见宰相百官于紫宸外庑。克明等欲易置内侍之执权者，于是枢密使王守澄、杨承和、中尉魏从简、梁守谦定议，以卫兵迎江王涵入宫，发左、右神策、飞龙兵进讨贼党，尽斩之。克明赴井，出而斩之。绛王为乱兵所害。时事起苍猝，守澄等以翰林学士韦处厚博通古今，一夕处置，皆与之共议。守澄等欲号令中外，而疑所以为辞。处厚曰：“正名讨罪，于义何嫌，安可依违，有所讳避！”又问：’江王当如何践祚？”处厚曰：“诘朝，当以王教布告中外以已平内难。然后群臣三表劝进，以太皇太后令册命即皇帝位。”当时皆从其言，时不暇复问有司，凡百仪法，皆出于处厚，无不叶宜。癸卯，以裴度摄冢宰。百官谒见江王于紫宸外庑，王素服涕泣。甲辰，见诸军使于少阳院。赵归真等诸术士及敬宗时佞幸者，皆流岭南或边地。乙已，文宗即位，更名昂。戊申，尊母萧氏为皇太后，王太后为宝历太后。是时，郭太后居兴庆宫，王太后居义安殿，萧太后居大内。上性孝谨，事三宫如一，每得珍异之物，先荐郊庙，次奉三宫，然后进御。萧太后，闽人也。 
庚戌，以翰林学士韦处厚为中书侍郎、同平章事。 
上自为诸王，深知两朝之弊，及即位，励精求治，去奢从俭。诏宫女非有职掌者皆出之，出三千馀人。五坊鹰犬，准元和故事，量留校猎外，悉放之。有司供宫禁年支物，并准贞元故事。省教坊、翰林、总监冗食千二百馀员，停诸司新加衣粮。御马坊场及近岁别贮钱谷所占陂田，悉归之有司。先宣索组绣、雕镂之物，悉罢之。敬宗之世，每月视朝不过一二，上始复旧制，每奇日未尝不视朝，对宰相群臣延访政事，久之方罢。待制官旧虽设之，未尝召对，至是屡蒙延问。其辍朝、放朝皆用偶日，中外翕然相贺，以为太平可冀。